sludge metal | We Love DC
By Martin Silbiger 11:00 am24 Jan 2011
Tags: Black Cat, Kylesa, Metal, sludge metal, stoner metal, Zoroaster
By Martin Silbiger 12:00 pm19 Jan 2011
Tags: Black Cat, doom metal, Kylesa, Metal, sludge metal, southern metal, stoner metal Energy Milk Coffee Chemistry van pintees | Spreadshirt
Energy Milk Coffee Chemistry Mannen Premium T-shirt
Cafeïne, koffie, bonen, coffeeholic, beker, latte, drank, java, starbucks, cappuccino, koffieboon, coffeeshop, verslaafde, liefde, latte macchiato, verslaving, koffieboon, espresso, mok, ochtend, verslaafd,
Tags: koffiebonen, beker, grappig, koffie, thee, espresso, boon, drank, cappuccino, latte, morgen, cafe, kantoor, humor, cafeïne, geek, gamer, verslaafd
Chemistry Milk Koffiebonen Beker Grappige Comic Grappig Koffie Thee Espresso Fisherbrand U.S. Standard Stainless Steel Sieves, 8 in. dia. x 2 in.D Nominal opening: 250µm; US Std. No. 60; Tyler No. 60 Peterjasie Patriot #162
Die pasella hierdie keer is 'n resepte eBoek getitel Grootmaat resepte vir partytjies ens wat ek per epos ontvang het en met graagte deel.
Die resepte is alles oor terte, gaan kyk onder resepte hieronder
Ons is toe terug van ons week by St Lucia. Lekker kortbroekweer! Was ook iMfolozi Park toe gewees, darem twee mooi cheetahs gesien. Die paaie in die park was egter 'n reuse teleurstalling. Die teerpaie was vrot van die slaggate en die grondpaaie was weggespoel. Natal Parke kan kom lesse neem by Kruger!
Klik hier om van my St Lucia fotos op Facebook te sien.
Ons ry die 13de Kaap toe vir 'n twee weke reis deur daardie mooi deel van ons land. Ons gaan onder andere aan by Karoo Nasionale Park, Paternoster en omgewing, Strand, De Hoop, Addo en Hole-in-the Wall. Gaan fotos neem dat dit klap! Sal natuurlik oplaai en met almal deel.
Super 15 - Wedstryde Super 15 - data 2
Springbok Rugby - alles vanaf 1995
Internationals - Data Internationals - Trofee
Ek stuur 'n Engelse en Afrikaanse brief eenkeer per maand uit. Elkeen van hulle bevat ten minste een gratis resepte eBoek en leesstof wat ek dink interessant te wees. Die Afrikaanse een se hoofdoel is om te help om Afrikaans gratis aan lesers op die internet beskikbaar te stel. My poslys is by Bravenet in die VSA, die beste diens vir die billikste prys, $10 per maand (om en by R70). Ek betaal hulle maandeliks en net voor ek die betaalknoppie klik is daar 'n versoek vir 'n donasie van $1 vir 'n energiedrankie die span. Ek tel dan ook sonmmer die $1 by as ek betaal.
Toe kom die gedagte by my ook op, hoekom doen ek dit nie ook nie? As ek 'n donasie van R1 versoek sal dit vir seker meer as my onkoste dek. So hoe lyk dit, is R1 teveel gevra?
Absoluut geen verpligting, Peterjasie is gratis, net as jy so voel. Ek sien uit na die reaksie:
1. Dadelik 'n paar mense wat uitteken, dit is te verwagte.
2. Meeste mense sal dit ignoreer en net verder lees, geen probleem, geniet die brief!
3. 'n Paar mense wat weet hoeveel werk in so 'n brief gaan,sal die donasie maak, vir julle sê ek dankie.
Belangrike versoek! Asseblief, NET elektroniese oorplasings, GEEN kontant nie, die banke hef fooie op kontant, dit gaan veel meer as R1 kos! As jy dit nie elektronies kan doen nie, los dan liewer asseblief, maar dankie vir die gedagte!.
As jy oorsee is kan jy Paypal gebruik, my Paypal epos adres is peter@funkymunky.co.za ,dit sal dan seker US$1 wees.
Sal volgende keer terugvoer gee. As jy lus voel om kommentaar te lewer op my voorstel, stuur my gerus 'n epos.
Toe dink ek, om R1 oor te plaas is amper net tydmors, dink maar aan R6 vir 6 maande? Ek gaan hierdie versoek net elke 6 maande plaas. Anders raak dit vervelig :-)
Rekeninghouer: - P H Thomas
Soort rekening: - Tjek
Bank: - Eerste Nasionale Bank
Tak: - Alberton
Rekening nommer: - 51109826540
Takkode: 25 09 42
Geniet die lekkerlees Afrikaans in hierdie brief!
Dankie aan http://resepte.tripod.com/potjiekos.htm vir die resep
As jy dalk nog idees vir my het, stuur my 'n epos asseblief, ek sit jou idees graag by my lys.:
As jy sweisapparaat het en handig is daarmee is daar ook geleenthede. Ek soek die ander dag vir iets waarop ek die tuinslang kan oprol. Die supermarkte vra 'n klein fortuin daarvoor en ek koop toe 'n heel werkbare een langs die pad vir R60. Dis nou tuinmaak seisoen en so iets sal in aanvraag wees. Ons het van hierdie waterspuite wat jy aan die tuinslang skroef, dit lê dan op die gras en spuit. Ons wou dit van 'n hoogte af laat spuit en my swaer maak toe 'n eenvoudige staander wat jy in die gras indruk en die spuit gly bo op in 'n gleuf in. Siedaar, probleem opgelos. Hierdie en soortgelyke item is ideaal om op 'n vlooimark te verkoop.
In my jong dae was ek op die bank se aflospersoneel. In verskeie dorpies het ek by mense aan huis loseer en verblyf betaal. Ek het ook natuurlik kos gekry. Deesdae verhuur mense tuinwoonstelle maar daar is persone wat net 'n kamer en kos soek, adverteer gerus in jou plaaslike koerant.
Deur Skoor - http://skoorkos.wordpress.com/
Sjoe, nou is ek darem so lus vir 'n yslike bak miepiepap met botter, suiker en melk! - Peter
Laat my dink, wat se disse kan mens alles met mieliepap maak? Stuur vir my asb. jou gunsteling mieliepapdis resep, sal hulle almal bymekaar maak en hier plaas.
Regs klik hier om die resepte eBoek Grootmaat Resepte vir Partytjies ens af te laai
Emily hou vakansie, dalk is sy weer volgende keer hier
Ek het die foto tydens ons laaste besoek aan Kruger Nasionale Park geneem. Klik die foto om 'n groter weergawe te sien. Nie altyd dat mens op leeus afkom wat paar nie, dis maar die tweede keer dat ons dit sien in om en by 30 jaar se besoeke aand ons Parke
Op 'n stadium het Chris, Nic Potgieter en Flippie van Vuuren vir die Trutone plate-maatskappy gewerk. Dit is ook in hierdie tyd wat Frans en Sannie Briel opgeneem is. Chris het ook al Virginia Lee se musiek geredigeer maar ons sal hom die beste onthou vir sy immergroen Westewindjie.
Kies jou reaksie self
Ek was besig om te vertel van my kliënt wat dramatiese verandering in haar lewe teweeggebring het vanaf ‘n rokende, oorgewig, oor-emosionele alleenloper met te veel skuld - na ‘n fikse, rookvrye, skuld-vrye meisie in ‘n stabiele verhouding – alles in minder as 12 maande. Sy het haar langtermyn doelstellings opgedeel in doenbare korttermyn doelwitte. Sy het elke keer teruggekeer na haar doelwitte deur nie onmiddellik te reageer (react) op haar gedagtes en omgewing nie, maar met nadenke op te tree, te “respond”. Haar tweede strategie was om haar selfgesprekke te kontroleer en te sorg dat dit positief bly.
Die belangrikheid van ons selfgesprekke word allerweë erken as rigtinggewend. Ons het almal “’n klein stemmetjie” in ons gedagtes wat deurlopend kommentaar lewer – soms baie krities – op wat ons ervaar en doen. Ongelukkig is die meeste mense onbewus wat hulle vir hulself sê, en al is hulle, bevraagteken hulle nie hierdie gedagtes wanneer dit onrealisties, snydend en krities is nie. Dit is veral waar van mense met baie hoë selfverwagtings of wat grootgeword het met konstante kritiek.
Daar is ‘n direkte verband hoe ons met onsself praat en ons emosionele reaksies en ons gedrag. Wanneer onsself te krities, te snydend of negatief beoordeel - is die reaksie voorspelbaar. Ons is dan geneig tot frustrasie, teleurstelling, hopeloosheid en neerslagtigheid. Ons onakkurate of onvanpaste selfgesprekke lei ook daartoe dat ons onderpresteer op ons take en verantwoordelikhede. Kontrasterend hiemee, sal mense wat in realistiese en positiewe terme oor hulle doen en late dink hulself aanhoudend motiveer om beter te doen en aan te hou werk totdat hulle drome te bereik word.
Die stappe om jou selfgesprekke motiverend te hou is as volg:
1-Identifiseer jou selfgesprekke. Word bewus van wat jy vir jouself sê. Kontroleer veral jou selfgesprek wanneer jy negatiewe emosies soos neerslagtigheid, frustrasie of geirriteerd ervaar.
2 – Evalueer die inhoud van jou gedagtes. Is dit waar en realisties? Watter bewyse is daar dat die gedagtes waar is? Of dat dit onwaar is? Al is die gedagte waar, is dit ‘n ondersteunende gedagtes en is dit die moeite werd om energie daaraan te spandeer?
3 – Verander die negtiewe gedagte na iets meer realisties en positief. Dit sluit in om patrone van irrasionele of verwronge gedagtes wat gereeld in jou gedagtes maal raak te sien / te luister. As jy die gedagte of patroon geidentifiseer het, oefen om die gedagtes met nuwe bewyse te opponeer, en as dit toepaslik is, dit te herfraseer sodat jy dit met ‘n nuwe, meer positiewe perspektief kan bekyk.
My kliënt het byvoorbeeld gedagtes gehad van “wat maak dit nou eintlik saak”; “gee maar op-jy kon dit vantevore ook nie doen nie” en “dit is te moeilik”. Sy het hierdie negatiewe gedagtes aanhoudend geopponeer deur onmiddellik (soms hardop) te sê en dit te skryf waar sy dit kon sien: “dit maak saak vir MY”; “ek gaan dit nog net vandag doen” en “ek sal nog vir ‘n week aanhou en dan ophou”. Elke maand het sy haar vordering gemonitor. Omdat haar vordering duidelik was het dit haar verder gemotiveer om aan te hou werk nader na haar langtermyn doelstellings. Die gevolg was dat sy minder spandeer het, minder geëet het, minder gerook het en begin oefen het. Sy het haar doelwitte behaal omdat sy aanhoudend gefokus het op haar korttermyn doelwitte, te dink voordat sy reageer en haar gedagtes te kontroleer – en slegs positiewe, ondersteunende gedagtes toe te laat.
En as sy dit kon regkry- kan baie van julle, liewe lesers.
Ek sou graag wou hoor hoe julle ook julself kon bestuur nader na julle doelwitte en drome?
Mooiste wense van my hart aan joune.
Hierdie swerf op die internet rond. lekker raak reesstof, ek voel dis die moeite werd om dit hier te plaas:
Baie mense beskou blykbaar diefstal en roof as heel aanvaarbaar, jy moet net beweer jy was daartoe gedryf deur honger, gebrek, apartheid of die waan dat jou oer-voorouers onderdruk was.. Laat ons dus maar vandag oor 'n paar sake reguit praat:
'n Mens word nie 'n agtergeblewene omdat iemand anders nie genoeg vir jou doen nie. 'n Mens word 'n agterblyer omdat jy nie presteer nie. Niemand het die Afrikaner na die Tweede Vryheidsoorlog vooruit gehelp nie - ons het self gewerk en volhard om sukses te behaal.
Mag die Afrikaner nooit pateties raak nie .....
Hierdie swerf ook rond op die internet, lees dit en onthou, dit kan dalk jou lewe red:
Hierdie is ernstig. Ons het gisteraand so net voor 10 by die huis gekom en opgemerk dat daar n coke bottle (250ml) voor op ons gras le en wys af in die straat. Ek het net daar omgedraai en die bottel gevolg. Elke 3de huis links en regs het n bottel gehad, as jy om die hoek gaan dan wys die bottel ook vir jou in watter rigting om te gaan, soos ek gery het het ons al die bottels opgetel, simba pakkies, wit lappies, rooi sakkies, wit sakkies, mieliestronke, blikkies koeldrank, klippe wat in die drive way van die mense se huise gesit word, bakstene, ek het n asblik van my kar gemaak, maar geweet ek beskerm ons buurt, ons het die bottels gevolg tot waar dit na die pesifieke huis toe aandui. Ons het die mense wakker gemaak en gevra of alles reg is en hulle gevra om asb. Lig te slaap. Dit was ou mense. Ons het twee huise gisteraand gekry wat gemerk was. Ons het seker 6 blokke skoon gemaak wat van alle rigtings in na ons buurt na die huis toe merk. Elke blok vat jou direk na die huis toe maak nie saak van watter kant jy af ingekom het nie, ons was na die huis toe gelei. Vir die afgelope twee weke het die honde elke oggend tussen 1H30 - 2H30 verskriklik geblaf, as jy mooi le en luister kan jy hoor hoe blaf die honde straat af soos hulle loop. Na ons al die gemors opgetel het, het ons 2H00 by die huis gestop, en nie een hond het geblaf vir die res van die oggend nie, hoekom nie, want daar was geen aanduiding vir hulle waar en om in watter huis te gaan roof nie.
Let asb. Op as julle honde blaf of julle hoor n geblaf in die straat van ander honde, moenie dit as lastig vat nie. Kyk asb. Na julle erf voor in die straat voor julle gaan slaap vir eninge van die genoemde op julle voor gras, bure, oorkant die straat. Wees bewus van julle area as julle huis toe ry, kyk op die kante van die mense se gras en in die straat, as julle meer as twee bottels in n straat sien volg maar, iemand is n teiken, klop die mense wakker en hoor of alles ok is , en verduidelik vir hulle wat aangaan.
Vind uit waar en wie in julle omgewing doen buurtwag, sluit aan, dit hang seker van area tot area hoeveel n radio kos, ek was gese R150.00 per maand. Dis die moeite werd.
"Bottom line:- as jy nie na jouself kyk nie, wie gaan?" jy moet gee om te kan ontvang. Wie weet, more ry daar ander mense verby ons huis en tel al die gemors op en ons kan dalk n teiken gewees het. Jou lewe beteken vir hulle NIKS, sekerlik beteken dit iets vir jou geliefdes.Moenie die ou wees wat gaan se: - as ek maar net aandag aan al die waarskuwings gegee het, was......
Die is n saamestelling van n praatjie op 25 Februarie 2010 en die polisie en die volgende is bespreek. Miskien kan die inligting vir jou waardevol wees :
- As daar 'n z op stopteken of op pad geverf is, is daar 'n paar huise in die straat wat geroof word.
- As daar 'n klomp klein klippies opmekaar gestapel word - daar is honde.
- As daar twee groot klippe langs mekaar is - 2 ou mense
- Daar word ook klippe langsmekaar in 'n ry gesit om aan te dui hoeveel mense in die huis bly.
- "Swastika" teken op pad geverf of op stoptekens - ook 'n paar huise in straat.
- Die rigting waarin die "swatsika" wys is die huis wat geroof word.
ROOI - coke blikke, rooi lap ens - dui daarop dat weerstand verwag - gewoonlik persone met vuurwapens. Mense wat in die nag skiet, weet jy het 'n wapen.
Gewoonlik 2 coke blikkies :
- coke blik oopkant na huis - gemerk -iemand tuis
- coke blik regop staan - niemand in huis
WIT - maklike teiken, sorghum boksie, wit plastieksak
- wit plastieksak in heining of draad - gemerk maklike teiken
GROEN - rigting aanduiders
BLOU - iemand in die huis is bereid om saam te werk bv 'n Clicks sakkie
- blou en wit - maklike teiken en iemand wat saam werk
As hond skielik dood is of braak en daar is swart kolletjies in die braaksel, of wit poeier naby hond is of in braaksel
- kontak die polisie dadelik en hulle sal die braaksel en hond verwyder
- moet nie daaraan vat nie dit is baie gevaarlik.
SIMBA CHIPS PAKKIES - gewoonlik 'n pakkie wat netjies gevou is, of 'n duidelik gesiggie gesien kan word.
- Chips pakkies as gesiggie na jou huis wys - baas by die huis
- Chips pakkies as gesiggie weg van jou huis af wees - baas nie by die huis.
SKOENE OF SKOENSOLE BY DIE HEK
- gewoonlik aanduiding dat daar niemand bly. As ingebreek word die roete aangedui deur skoene of skoensole - roete om te hardloop.
PASOP VIR DIE VOLGENDE "SAGTE" VOORVALLE WAT DIE DIEWE GEBRUIK:
1 Bel jou huis of selfoon om te hoor of jy by die huis is.
2 Skakel krag af by boks - as jy uitgaan om te gaan kyk is die huis oop en die jy en die mense binne ook 'n sagte teiken.
3 Vreemde voorwerpe - as jy by die huis kom en daar staan skielik 'n asblik, kartonboks, baksteen of buurman se boomtak - ry verby, want as - jy uitklim op dit te verwyder is jy sagte teiken. Skakel die polisie
4 'n Baksteen is gewoonlik om 'n kar te steel.
5 2 of 3 bakstene wys op huis rowe - gewoonlike nuwe bakstene.
WAT MAAK JY :
Vat die tekens onmiddelik weg en gooi sulke goed in die asblik.
Daar was al gevalle waar 3 keer die tekens weggevat is - dan is die outjie in die moeilikheid wat dit moes plant.
Probeer ook om die geverfde tekens te verwyder deur oor dit te verf.
Barend Smit - het hom die tekens gewys en almal in die omgewing is geroep om daarna te kyk. Toe hy later in die karpad afry toe is daar 'n tak in die pad- die merker het in die boom gesit toe almal daar was. Niemand het opgekyk nie!
Mense in komplekse en woonstelle is nie so veilig nie - 'n persoon maak of hy vir iemand in die komples te kom kuier en teken die boek in en daar is iemand in die kattebak, laai die persoon af en na die tyd word die persoon weer opgelaai en ry uit.
Hou sypaadjies netjies en gras kort sodat niks daarin gegooi kan word wat jou as 'n teiken kan identifiseer nie.
Toe ek die lees lag ek dat die trane loop! Afrikaans kan tog so beskrywend wees.
Om te poep
BANKROTSKAP - waar dit alles begin het.*
"Dit het alles in 1961 begin toe die geldstelsel van ponde na rande verander het, en my oortrokke rekeninge verdubbel het. Ek was net besig om daaraan gewoond te raak, toe bring hulle kilogramme in die plek van ponde en onse, en my oes verminder met die helfte. Toe verander hulle die reënval van duime na millimeter, en ons het sedert daardie tyd nog nie weer 'n duim reën gehad nie. Wat doen hulle toe? Bring 'n ding genaamd Celsius en die temperatuur daal met twintig grade. Geen wonder my mielies wil nie groei nie.
Asof dit nie genoeg was nie, verander hulle grond, van morge na hektaar, en my plaas se grootte verminder met die helfte van wat ek oorspronklik geërf het. Dit is toe dat ek besluit om die plaas te verkoop. En glo my. Ek het pas my plaas in die mark gesit, toe verander hulle myle na kilometer. Nou is my plaas so vêr uit die dorp, dat niemand daarin belang stel nie!"
Man kom lékker dronk by die huis. Vrou lê oopmond in die bed en slaap...
Man gooi twee Panados in haar mond af. Sy verstuk haar amper dood!
Vrou: “Wat het jy in my mond gegooi?!”
Man: “Twee Panados...”
Vrou: “Is jy mál, ek het nie hoofpyn nie?!”
Man: “Dis wat ek wil hoor Mamma, dis wat ek wil hoor…!”
Dit lyk of 'n dekselse orkaan jou kamer getref het!
Moenie vir my vertel perredinges is vye nie!
Hou aewan lag, dan gee ek jou iets om oor te huil ook!
Jannie haak af: 'DIE KLEIN BLIK Sê VIR DIE GROOT BLIK: 'HALLO OOMBLIK''
Die vliegtuig was op pad na die OR Tambo
Lughawe toe dit in 'n geweldige storm invlieg. Dinge word al rowwer, en een van die vlerke word deur weerlig getref. Een van die vroue op die vlug haak heeltemal uit. Sy gaan staan voor in die gang en skree:
"Ek is te jonk om te sterf! Maar ek het een laaste wens as dit dan moet: Is hier enigeen op die vlug wat my vir oulaas soos 'n VROU kan laat voel?"
Stilte. Almal kyk na haar. Toe staan 'n Vrystaatse Boer agter in die vliegtuig op en stap vorentoe. Hy is
aantreklik, lank en sterk gebou. Hy stap tot by die vrou, en knoop sy hemp stadig los. Niemand praat of roer nie. Almal staar na hom en sy gespierde bolyf.
Hy fluister......."Stryk my hemp, en bring vir my 'n koue bier."
Die oom en antie skrik,want hulle is lief vir mekaar en wil nou nie sommer moedswillig die antie laat dood nie.
Nou slaap hulle apart op sulke ysterkateltjies, maar die ongedurigheid broei in hulle. Een nag lê die oom wakker en hy hoor die antie se kateltjie kraak en kreun soos sy rondrol. Na ‘n rukkie is dit stil en hy kyk na haar, net om te sien dat sy hom met groot oë beloer.
“Jy keek vi my,”sê hy.
“Ja,” sê sy, “ek keek vi jou. ”
“Ek dink” sê sy. “Nou maar wat dink jy so innie laatnag?” vra hy.
“Ek dink jy moet my maar die doodskoot kom sjee”
Verdere kenmerke van die Psigopaat - Deel 2
Verlede keer het ons na 'n definisie asook kenmerke van die psigopaat gekyk. Vandag bespreek ek verdere aspekte van hierdie persoonlikheidsversteuring.
Ons het reeds gesien die psigopaat is iemand met 'n patologiese egosentrisiteit. Vir die psigopaat draai alles net om homself. Hy is gefokus op sy eie behoeftes en begeertes en het nie gevoel of respek vir ander mense nie. Selfs wanneer dit voorkom of hy vir ander omgee, doen hy dit vir eie gewin.
Die psigopaat met 'n hoë verbale intelligensie is 'n fyn en subtiele manipuleerder. Hy doen dit deur te speel op die emosies van ander, maar werklike egte begrip en omgee vir mense ontbreek.
Psigopate met lae intelligensie of 'n swak opvoeding eindig meer op in tronke as die psigopaat met 'n hoër verstandsvermoë en beter opvoeding. Psigopate toon dikwels kriminele gedrag en onvermoë om te leer uit vorige ervarings.
Ander kenmerke van die psigopaat is 'n grootheidswaan van sy eie selfwaarde, patologiese valsheid en leuens, gebrek aan empatie, swak gedragskontroles, gebrek om verantwoordelikheid vir sy eie optrede in te sien, gebrekkige realistiese langtermyn doelstellings, impulsiwiteit, lae frustrasietoleransie en onbeheerste aggressie, 'n parasitiese lewenstyl waar hy op ander teer of hulle manipuleer tot sy eie voordeel.
In die Suid-Afrikaanse Handboek vir Abnormale Gedrag (redakteur D.A. Louw) word drie subtipes van psigopate onderskei:
Die eerste is die manipulerende psigopaat wat besonders vriendelik, sjarmant en spontaan sosiaal inskakel. Hy wek die indruk van innemendheid en doeltreffendheid. Hy beïndruk mense en wanneer hy hul vertroue gewen het, misbruik hy die mense tot sy eie voordeel.
Tweedens is daar die aggressiewe psigopate met 'n lae frustrasietoleransie wat reageer met aggressie en opstandigheid. Wanneer dinge nie na hul sin gaan nie of hul behoeftes word nie onmiddellik bevredig nie, reageer hulle met woedeuitbarstings en opstandigheid.
Die derde subtipe is die ontoereikende psigopaat. Hy doen hom voor as 'n skadelose, hulpelose en simpatiesoekende persoon. Hy kom voor as 'n baie afhanklike mens en teer op familie en vriende - hy is klaerig, neulerig en lastig. Baie van hulle is swerwers sonder standvastigheid.
Dit is belangrik dat die mens op straat bewus is van die optrede en kenmerke van 'n psigopaat, want jy kan maklik deur een uitgebuit en manipuleer word. Onthou die aanwesigheid van enkele kenmerke maak nie iemand noodwendig 'n psigopaat nie; die diagnosering van psigopatie geskied deur 'n gekwalifiseerde kundige soos 'n psigiater.
Volgende week is die derde aflewering van die psigopaat.
"'n Psigopaat het geen simpatie nie. Hy is koud, gevoelloos, hardvogtig en onverskillig. Jy sal nie van hom hou nie. Hy is 'n man sonder gewete en kom voor as totaal emosieloos... sy afsydige rigiditeit is die resultaat om sy geweldadige lading van woede te onderdruk. Hy gebruik so baie energie om hierdie woede te onderdruk dat hy alle ander emosie afsluit. - Ruth Minshull -